কে সেরা সূর্য, কোহলি নাকি রিজওয়ান?
আন্তর্জাতিক ক্রিকেটে অভিষেকের পর থেকে ধারাবাহিক পারফর্ম করে নিজেকে অনন্য উচ্চতায় নিয়ে গেছেন বিরাট কোহলি।  







ক্রিকেট বিশ্লেষকদের বিশ্বাস ধারাবাহিকতা ধরে রাখতে পারলে কিংবদন্তি শচীন টেন্ডুলকারকেও ছাড়িয়ে যাবেন ভারতের সাবেক এই অধিনায়ক। 




গত বছর টি-টোয়েন্টির সংক্ষিপ্ত ফরম্যাটে সবচেয়ে বেশি ধারাবাহিকতা দেখিয়েছেন ভারতীয় তারকা ব্যাটসম্যান সূর্যকুমার যাদব। তিনি ২০২২ সালে ৩১টি টি-টোয়েন্টি ম্যাচে অংশ নিয়ে দুই সেঞ্চুরি আর ৯টি ফিফটির সাহায্যে ১ হাজার ১৬৪ রান সংগ্রহ করেন। 
এই তালিকার দ্বিতীয় পজিশনে আছেন পাকিস্তানের তারকা ওপেনার মোহাম্মদ রিজওয়ান। তিনি ২৫ ম্যাচে অংশ নিয়ে ১০টি ফিফটির সাহায্যে ৯৯৬ রান করেন। 
২০২১ সালে টি-টোয়েন্টিতে ২৯ ম্যাচে অংশ নিয়ে একটি সেঞ্চুরি আর ১২টি ফিফটির সাহায্যে রেকর্ড সর্বোচ্চ ১ হাজার ৩২৬ রান করেছিলেন রিজওয়ান।  
গেল বছরে টি-টোয়েন্টিতে রান সংগ্রহের তৃতীয়, চতুর্থ এবং পঞ্চম পজিশনে আছেন- বিরাট কোহলি (৭৮১), সিকান্দার রাজা (৭৩৫) ও বাবর আজম (৭৩৫)।

আন্তর্জাতিক ক্রিকেটে অভিষেকের পর থেকে ধারাবাহিক পারফর্ম করে নিজেকে অনন্য উচ্চতায় নিয়ে গেছেন বিরাট কোহলি।